Document ID: /roh_data/filtered/fineweb-2-filterrobots_roh.jsonl.gz/69124

Nus essans radunos in nossa stüva in Engiadin’Ota e fains cruschina. Mieu sguard vo our in üert, schi cò vezzi dandettamaing ün uschè mê vis aunz. El promenescha sün tuot la lungezza dal mür, taunt cha nus il pudains observer fich bain. Che surpraisa! Che müravaglia! Ün inscunter tuottafat extraordinari ed unic. Que as tratta propi d’ün chöd da meg. Grand circa scu ün merl ed ün pical lung ed agüz. Las pennas sül cho sun drizzedas sü in üna crasta scu ün punk. Ellas sun brün cleras ed ils pizs nairs süsom peran da furmer ün craunz. Eir las elas e la cua sun strivledas nair ed alv. E uossa è’l già davent e mê pü vis.
Objekt: Upa Epops our da la collecziun da Gian Saratz 1821-1900